Tormodståtten

Tormodståtten (norrønt Þormóðar þáttr eller Þormóðar þáttr Kolbrúnarskáld) er en tått, en kort islendingesaga fra 1200-tallet. Historien er en variant eller videreføring av historien i Fosterbrødrenes saga, og foregår på Island og i Norge ca år 1020–1030. Den handler om skalden Tormod Kolbrunarskald (ca 997-1030), som falt sammen med Olav den hellige i Slaget på Stiklestad. Tåtten gir et litt annet bilde av Tormods liv enn sagaen gjør; den forteller at han først var hos den danske kong Knut før han oppsøkte kong Olav i Norge, og den gir en mer oppkavet versjon av det første møtet mellom Tormod og Olav.  
Tormod Berseson Kolbrunarskald  i Norsk biografisk leksikon

Tåtten er kjent fra Flateyarbok og fra Den større saga om Olav Tryggvason.Fornrit 2011  , forlagspresentasjon av samleutgave av sagaene (pdf) Tåtten er to ganger utgitt på norsk. Først som en integrert del av Soga um fosterbrørne (Olav Røkke, 1933) og senere skilt ut fra sagaen, men utgitt sammen med denne i Soga um fosterbrørne og Tormodståtten (Jan Ragnar Hagland, 1978)skandinaviske-oversaettelser.netSoga um fosterbrørne og Tormodståtten. Samlaget, 1978 (Norrøne bokverk; 30) ISBN 82-521-0795-8 

 Referanser 

Eksterne lenker
 heimskringla.no, norrøn fulltekst

Kategori:Islendingesagaer